Twee dood in gru-botsingFoto: ER24 Twee mense is Saterdagoggend dood en tientalle beseer in ŉ botsing tussen ŉ bus en ŉ motor naby Witrivier in Mpumalanga. Die botsing het op die R538 plaasgevind en paramedici was kort na 08:00 op die toneel, het Ineke van Huyssteen, woordvoerder van ER24, gesê. “Die motor het aan die brand geslaan na die botsing. Die twee insittendes van die voertuig is op die toneel dood verklaar.” Volgens Van Huyssteen het 69 mense ligte tot matige beserings opgedoen. Paramedici van ER24 en ander nooddienste het die beseerdes na verskeie nabygeleë hospitale geneem vir verdere mediese behandeling. Die presiese oorsaak van die ongeluk word ondersoek. Foto: ER24